পঞ্চায়ত নিৰ্বাচনৰ দিন চমু চাপি অহাৰ লগে লগে ৰাজ্যৰ আন আন অঞ্চল সমূহৰ দৰে গোৱালপাৰাতো ক্ৰমাত বৃদ্ধি পাইছে ৰাজনৈতিক দলসমূহৰ মাজত ব্যস্ততা। পঞ্চায়ত সমূহ নিজৰ দখলত আনিবৰ বাবে জিলাখনৰ কৃষ্ণাইত একাংশ নিৰ্দলীয় প্ৰাৰ্থীৰ লগতে অন্যান্য প্ৰধান ৰাজনৈতিক দলসমূহে এতিয়া চলাইছে ঘৰে ঘৰে প্ৰচাৰ।
নিৰ্বাচনী প্ৰচাৰে গোৱালপাৰা জিলাৰ দুধনৈ বিধান সভা সমষ্টিৰ কৃষ্ণাই গাঁও পঞ্চায়তৰ বতাহ গৰম কৰি তুলিছে। কৃষ্ণাই গাঁও পঞ্চায়তৰ সভাপতি পদৰ বাবে এই বেলি শাসকীয় বিজেপি দলৰ উপৰি তিনি গৰাকীকৈ নিৰ্দলীয় প্ৰাৰ্থীয়ে প্ৰতিদ্বন্দ্বিতা কৰিছে। ছাহাবুল হক (বিজেপি), শ্বাহ আলম (কংগ্ৰেছ), শ্যামল মিত্ৰ (নিৰ্দলীয়), ৰামিছ ৰাজা (নিৰ্দলীয়) আৰু আউৱাল পাৰমানিক (নিৰ্দলীয়) হৈ প্ৰতিদ্বন্দ্বিতা আগবঢ়াইছে।
গাঁও পঞ্চায়ত খনৰ সভাপতিৰ পদৰ আন এগৰাকী নিৰ্দলীয় প্ৰাৰ্থী শ্যামল মিত্ৰও কংগ্ৰেছৰ বিসম্বাদৰ সুবিধা গ্ৰহণ কৰি অঞ্চলটোত প্ৰচাৰ অভিযান অব্যাহত ৰাখিছে।
উল্লেখ্য যে কৃষ্ণাই পঞ্চায়ত নিৰ্বাচনৰ মুল যুঁজখন শাসকীয় বিজেপি দলৰ প্ৰাৰ্থী ছাহাবুল হক আৰু নিৰ্দলীয় প্ৰাৰ্থী শ্যামল মিত্ৰৰ মাজত হ'ব বুলি অঞ্চলটোৰ ৰাজনৈতিক বিশ্লেষক সকলে অনুমান কৰিছে।
ইফালে বিজেপি প্ৰাৰ্থী গৰাকীয়ে সাংবাদিকে সোধা এক প্ৰশ্নৰ উত্তৰত বিজেপি দলত কোনো বিসম্বাদ নাই বুলি উল্লেখ কৰি হিন্দু-মুছলমান উভয়ৰে সহযোগিতাত নিৰ্বাচনী বৈতৰণী পাৰ কৰাৰ বাবে টঙালি বন্ধা বুলি উল্লেখ কৰে।
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
জন্মৰ প্ৰমাণপত্ৰ নাথাকিলে নাপাব চাকৰি, ড্ৰাইভিং লাইচেন্স,পাছপোৰ্ট, ভোটদানৰ অধিকাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
